Kövdadıq

Kövdadıq — Azərbaycan Respublikasının Tərtər rayonunun Sarov inzibati ərazi vahidində yerləşən bir kənd.

 Tarixi 
Kəndin ərazisi vaxtilə Qubadlı rayonundakı Kavdadıq kəndinin qışlaq yurdu olmuşdur. XIX əsrdə yaşayış məntəqəsi Bərdə rayonundan gəlmiş xəlillilər, Laçın rayonundan gəlmiş cicimlilər və Şuşa rayonundan gəlmiş talalılar nəsillərinə mənsub ailələr tərəfindən salınmışdır.

 Etimologiyası 
Tədqiqatçılar bu oykonimi fars dilindəki "govda" (arıq at, yabı) və "-dıq" (-lıq şəkilçisinin variantı) komponentlərindən ibarət "arıq atlar, yabılar üçün ayrılmış örüş yeri" mənasında izah edirlər."Azərbaycan toponimlərinin ensiklopedik lüğəti". İki cilddə. I cild. Bakı, "Şərq-Qərb", 2007.

 Təhsil 
Azərbaycan Respublikası Prezidentinin 16 fevral 2018-ci il tarixli Sərəncamı"Ağdam, Laçın, Füzuli və Tərtər rayonlarında təhsil infrastrukturunun inkişafı ilə əlaqədar tədbirlər haqqında"  Azərbaycan Respublikası Prezidentinin 16 fevral 2018-ci il tarixli Sərəncamı. president.az  ilə Tərtər rayonu Kovdadıq kənd 20 şagird yerlik modul tipli ibtidai məktəbin quraşdırılması üçün 230 000 manat vəsait ayrılmışdır"Ağdam, Laçın, Füzuli və Tərtər rayonlarında quraşdırılması nəzərdə tutulan modul tipli məktəblərin siyahısı" . president.az .

İstinadlar

Kateqoriya:Tərtər rayonunun kəndləri